# لغه طليانى

|  |  |  |  |
| --- | --- | --- | --- |
|

|  |  |  |
| --- | --- | --- |
|  | لغه طليانى |  |

 |
|   |
|

---

 |
|   |
|

---

 |
| المتكلمين | 64800000  (اللغة الام ) (2019)  |
| النسب |

               |
| ISO 639-1 | it  |
| ISO 639-2 | ita  |
| ISO 639-3  | ita  |
| لغه رسميه فى |  ايطاليا   سان مارينو   سويسرا   مدينة الڤاتيكان   |
| الاسم الاصلى |  |
| ازمنه | الفعل المضارع ‏  مضارع تام ‏   |
| الصيغه النحويه | المزاج الحقيقى ‏  الصيغه الشرطيه ‏  فعل امر ‏   |
| السكان الاصليين لـ | كانتون جراوبوندن ، وتيسينو ، وايطاليا ، وايزولا ، وبيران ، سان مارينو   |
|  قد تحتوي هذه الصفحة على حروف يونيكود.
 |
| تعديل
 |

|  |
| --- |
|  ثقافه |
|  تصانيف |  شوف كمان |
| اكل|اعياد|شخصيات خياليه اثار| اغانى| رقص لغات|عقيده دينيه| اساطير | اللغه المصريه الحديثه |

 **لغه طليانى** او  **لغه ايطالى** (*italiano*) يعنى اللغه اللى بيتكلموها الطلاينه. بيتكلموها حوالى 60 مليون فى ايطاليا و حوالى 70 مليون فى العالم كله و حوالى 126 مليون واحد بيتكلموها لغه تانيه. فى سويسرا الطليانى هيا لغه من اربع لغات رسميه هيا طليانى و فرنساوى و المانى و رومانشى. الطليانى هيا اللغه الاساسيه بتاعه الڤاتيكان كمان.

الطليانى من لغات اللاتينى و هو كمان اقرب لغة للاتينى.

## طريقة الكتابه

الطليانى بتكتب بالحروف اللاتينيه معادا الحروف **J**, **K**, **ك**, **X** ,**Y** اللى ما بيعتبروش جزء من الالف-به بتاعت الطليانى لكن ممكن تلاقيهم فى كلمات اجنبيه واخدينها من لغات تانيه زى '**Jeans** و
**Whisky** و **Taxi** او مصطلاحات لاتينى قديمه ( **Juventus**, **ex voto**). بعض اللهجات الطليانيه بتستعمل الحرف J بدل i معليهاش سترس فى الكلمات اللى فيها ب **i** + حرف متحرك تانى و بتكون فيها ال**i** بتنطق ى /j/ (زى ال "ى" اللى ف كلمة "يوم") زى **Bajardo**, **Jacop**, **Ajaccio**.

الحرف **H** مابيتنطقش فى الطليانى و لكن ليه استعمالين فى الكتابه.
بيفرق بين كلمتين مختلفتين ليهم نفس النطق زى:

الكتابة اليدوية الإيطالية تدرس فى المدرسة الإيطالية (القرن الواحد و عشرين)
* **ha** ( عندى ) و **a** (ل/عند) اللى الاتنين بيتنطقو /a/.
* **hanno** ( عندهم ) و **anno** (سنه) و الاتنين بيتنطقو /anno/.
* بيحافظ علا نطق /k/ للحرف **C** و النطق /g/ للحرف **G** اودام الحرفين المتحركين **i** و **e** زى:
* **chi** (مين؟) بيتنطق /ki/ لكن **ci** (هناك) بتنطق /tʃi/, و بنفس الطريقه **che** (ايه؟) بتنطق /ke/ لكن **ce** بتنطق /tʃe/.
* **ghiro** (اسم حيوان) بيتنطق /ˈɡiro/ اما **giro** (لفه) بتتنطق /ˈdʒiro/.
* من غير الاستعمالين دول متلاقيهوش اللا فى الكلمات الاجنبيه و ساعتها برضه ما بيتنطقش زى **Hotel** (اوتيل) نطقها /oˈtɛl/.

الحرف **G** بتنطق /dʒ/ قدام ال**i** و ال**e** غير كده دايمن /g/ ماعدا فى الحالات اللى جايه:

* **gn** بتنطق صوت واحد و هوا /ɲ/ (هوا صوت بيتنطق من المناخير (زى ال "م" /m/ و ال "ن" /n/) و لغير الطليان بيتسمع الصوت كانه مزيج بين ال "ى" (فى كلمة "يوم") و ال "ن" و اقرب صوت ليه فى المصرى هوا "نى" زى كلمة "منيا", "سونيا". مثال: **bagno** (حمام) بتتنطق بانيو (تشبه اوى كلمة "**بانيو**" فى النطق)).
* **gli** اللى بتتنطق صوت واحد و هوا /ʎ/ (صوت يتسمع للودن المصريه كانه مزيج بين ال"ى" (زى كلمة "يوم") و ال"ل" يعنى كانه "ل"+"ى" ورا بعض يشبه اوى ال"ل+ى" فى كلامات زى "بليه". مثال: meglio (احسن) بتتنطق /meʎʎo/ (علا وزن "**خوليو**").

## تأثير الايطالى علا المصرى

اللغه الايطاليه اثرت كتير علا اللغه المصريه لغاية دلوقت فى كلمات بيستعملها المصريين و اصلها طليانى معظمها اسامى حاجات :

| مصرى | طليانى | معنا |
| --- | --- | --- |
| لوكنده | locanda | لوكانده يعنى اوتيل صغير |
| لمپه | lampada | لمپه |
| صاپونه | sapone | صاپونه |
| روبابيكيا | roba vecchia | روبابيكيا يعنى حاجه قديمه |
| پيتزا | pizza | بيتزا |
| اوكازيون | occasione | اوكازيون |
| مكنه | macchina | مكنه |
| پاكو | pacco | پاكو |
| الا اونا الا دوى الا ترى | alla una alla due alla tre | علا واحد علا اتنين علا تلاته (فى مزاد) |
| جمبرى | gamberi | جمبرى |
| لپلياتشو | pagliaccio | پلياتشو يعنى مهرج |
| جوما | gomma | جوما يعنى استيكه |

## شوف كمان

* كلام مصرى ايطالى
* لغات مصر

## مصادر

* Simone، Raffaele (2010). *Enciclopedia dell'italiano*. Treccani.
* Berloco، Fabrizio (2018). *The Big Book of Italian Verbs: 900 Fully Conjugated Verbs in All Tenses. With IPA Transcription, 2nd Edition*. Lengu. ISBN:978-8894034813.
* Palermo، Massimo (2015). *Linguistica italiana*. Il Mulino. ISBN:978-8815258847.

 فيه فايلات فى تصانيف ويكيميديا كومونز عن: لغه طليانى